cyanic-selkie/wikianc huggingface dataset:
Studia Humaniora Tartuensia
Toimetus ja toimetuskolleegium
Ajakirja tegevtoimetaja oli Ivo Volt ja keeletoimetaja Kelli Thomerson. Toimetuskolleegiumi kuulusid Mait Kõiv, Maria-Kristiina Lotman, Eduard Parhomenko, Janika Päll, Martin Steinrück ja Kristi Viiding.
Nõuandev kogu
Nõuandvasse kogusse kuulusid Mihhail Bibikov (Venemaa Teaduste Akadeemia), Jerker Blomqvist (Lundi Ülikool), Carl Joachim Classen (Göttingeni Ülikool), Janice J. Gabbert (Wrighti Riiklik Ülikool), Heinz Hofmann (Tübingeni Ülikool), Peter A. Kuhlmann (Göttingeni ülikool), Anne Lill (Tartu Ülikool), Outi Merisalo (Jyväskylä Ülikool), Jürgen von Ungern-Sternberg (Baseli Ülikool).
Indekseerimine
Studia Humaniora Tartuensia artikleid indekseerivad Bulletin Analytique d'Histoire Romaine,, Central and Eastern European Online Library, Directory of Open Access Journals ja Gnomon Online.
Laari keel
Laari keel (laari keeles اَچُمی atšomi) on iraani keelte Lääne-Iraani rühma kuuluv keel, mida räägitakse Iraanis Farsi provintsis.
Laari keelt kirjutatakse mugandatud araabia kirjas.
Talmar
Talmar on eesti perekonnanimi.
Nimede eestistamisel määrati Talmar uueks perekonnanimeks isikutele, kelle perekonnanimi oli Peterson. Siim Talmari palvel kanti Talmar perekonnanimede kaitseregistrisse nr. 115 all (Siseministeeriumi teadaanne 14. juunist 1935). 2017. aasta 1. jaanuari seisuga on perekonnanimi Talmar Eestis 17 mehel ja 10 naisel.
Eesti Kristlike Erakoolide Liit
pisi|328x328px|Eesti Kristlike Erakoolide Liidu logo Eesti Kristlike Erakoolide Liit  (lühend EKEL) on erakooli pidajate ühendus, mis toetab liikmete koostööd oikumeenilises vaimus ning arendab kristlikel väärtustel põhineva hariduse andmist Eestis.
EKEL on assotsieerunud organisatsiooniga International Association for Christian Education (Internationaler Verband für Christliche Erziehung und Bildung), mis on erinevatest Euroopa riikidest pärit haridusühenduste katusorganisatsioon, mille eesmärk on toetada kristlikku haridust nii erakoolides kui ka avalik-õiguslikes koolides.
Asutamine ja liikmed
EKEL asutati 16. mail 2014 Tallinnas MTÜ-na, liitu kuuluvad haridusasutused:
EKEL-i põhikirja järgi võivad liidu liikmeteks olla Eestis registreeritud ja kehtivat koolitusluba omavad erakooli pidajad, kes on oma põhikirja alusel maailmavaateliselt või organisatsiooniliselt seotud mõne Eestis tegutseva kristliku konfessiooniga, mis tunnistab usku Kolmainu Jumalasse.
Kaheteistkümnes kristlikus haridusasutuses õpib õppeaastal 2022/2023 kokku 2723 õpilast, neist 268 käib koolide juures tegutsevates lasteaedades. Kristlike koolide õpilaste arv on aastatel 2013–2022 kasvanud 2,7 korda, mis teeb u 15% aastas. See tähendab, et iga neljas Eesti erakooli õpilane õpib kristlikus koolis. Lisaks loomulikule klassi kaupa kasvamisele on koolid jõudsalt oma tegevust laiendanud, et pakkuda uuenduslikke võimalusi hariduse omandamiseks. Viimastel aastatel on loodud uusi õppesuundi (nt koduõppe osakonnad, tugiharidus, huviharidus) ja avatud uusi haridusastmeid (nt lasteaiarühmad, gümnaasium).
Juhatus
Perioodil 2022–2025 kuuluvad EKEL juhatusse Kaarli Kool, Tallinna Toomkool ja Püha Johannese Kool.
Aliise Moora
Aliise Johanna Moora (neiuna Aliise Johanna Karu; 4. detsember 1900 Tallinn – 8. mai 1996 Järvakandi) oli eesti etnograaf, kelle peamised uurimisteemad olid Ida-Eesti rahvakultuur ja Eesti rahvapärane toit.
Elulugu
Aliise Johanna Moora (kuni 1925 Aliise Johanna Karu) sündis 4. detsembril 1900 Tallinnas. Isa Hindrek Karu töötas tselluloosivabrikus algul töölise, seejärel vanemmasinistina, ema Annette oli kirjandus- ja luulehuviline koduperenaine. Aliise oli pere vanim laps, hiljem sündisid veel õed Salme Karu (1902–1904), Linda Karu (1905–1980), Leida Tarand (Karu) (1907–1984), Elsa Karu (1909–1910), Aita Ojamets (Karu) (1912–1989) ja Vaike Karu (1913–1992).
Arheoloogiat õppides ja väljakaevamistel käies tutvus Aliise Karu Harri Mooraga, kes pärast 1925 Tartu Ülikooli muinasteaduste magistri kraadi kaitsmist tegi kiiret karjääri ja määrati juba 1929 professori kohusetäitjaks ning seejärel professoriks. Nad abiellusid 1925. aastal, kui Aliisel olid õpingud veel pooleli. Erinevalt tollasest tavast ei loobunud ta perekonda luues hariduspürgimusest, vaid otsustas stuudiumi jätkata. Ülikooli lõpetades oli Aliise Moorast saanud juba poegade Reinu (1926) ja Hennu (1927) ema, peatselt sündisid tütred Reet (1929) ja Ann (1930). Pärast erialaõpingute lõpetamist läbis Aliise Moora ka ülikooli didaktilis-metoodilise seminari õpetajakutse saamiseks, kuid õpetajana ta tööle ei asunud. 1938 sündis poeg Tanel ja 1942 tütar Liis-Mail. II maailmasõja ja sõjajärgsed aastad olid Aliise Moora perele keerulised. Harri Moora teadlaskarjäär takerdus nii Saksa kui Nõukogude okupatsiooni tõttu – 1942 oli ta sunnitud ülikoolist lahkuma, 1944 arreteeriti osaluse pärast Eesti iseseisvumise taastamise nimel tegutsenud Eesti Rahvuskomitees. Vanim poeg Rein liitus soomepoistega ja asus 1944 elama Rootsi.
Teadustöö
Ülikooliõpingute ajal töötas Aliise Moora 1924–1926 Eesti Rahva Muuseumis, kus ta tegeles kataloogimis- ja hoiustamistöödega rahvateaduslikus osakonnas ning aitas täiendada ekspositsiooni. Uuesti asus ta muuseumis tööle Teise maailmasõja järel, mil asus 1946. aastal juhtima muuseumi kirjasaatjate võrgu tegevust ning osaledes pikkadel kogumismatkadel. 1947 sai temast muuseumi teadussekretär, 1950. aastal toimunud „kaadripuhastuse" järel tuli tal aga sellest ametikohast loobuda ning ta taandati nooremteaduri kohusetäitjaks. 1952. aastal lahkus ta muuseumist ning asus tööle Ajaloo Instituuti, kus töötas 1978. aastani.
1950. ja 1960. aastatel pühendus Aliise Moora koos Harri Mooraga etnilise ajaloo uurimisele, mis tugines suuresti ajaloolis-geograafilisele meetodile ja näitas kultuuripiirkondade seost looduse ning majanduseluga. Tollastes oludes, kus uurijatelt nõuti uue ideoloogia toetamist ja kaasaja uurimist, õnnestus neil suhteliselt väheste kompromisside hinnaga säilitada etnograafia peamise uurimisvaldkonnana poliitiliselt vähem tundlik ajalooline talurahvakultuur. Ajalooteaduste kandidaadi kraadi kaitses ta 1964 samal aastal ilmunud monograafiaga „Peipsimaa etnilisest ajaloost. Ajaloolis-etnograafiline uurimus eesti-vene suhetest“.
Aliise Moora peateoseks võib lugeda kaheköitelist mahukat uurimust „Eesti talurahva vanem toit“ (I köide 1980, II köide 1991). Teose kohta on autor ise kirjutanud, et on selles püüdnud elustada nooremale põlvkonnale vanema toidu tegemist ja söömist ning esivanemate tööd ja vaeva oma igapäevase leiva pärast. See on kokkuvõte pea kõigist olemasolevatest arhiivi- ja muuseumiallikatest, arheoloogia, keeleajaloo, rahvaluule ja muudest materjalidest, luues panoraamse pildi eesti toidu ajaloost läbi aastasadade. Eesti toidukultuuri näeb autor laiemas võrdluses soomeugri sugulasrahvaste, balti, vene ja skandinaavia naabrite materjaliga.
Isiklikku
Aliise Moora oli abielus arheoloog Harri Mooraga, neil oli kuus last. Nende pojad on arheoloog Tanel Moora, soomepoiss Rein Moora ja tütar geograaf Ann Marksoo; väimees oli ajaloolane Herbert Ligi. Nende tütrepojad on poliitik Jürgen Ligi ja arheoloog Priit Ligi; tütretütar on luuletaja Katre Ligi; tütretütretütar on etnoloog Pille Runnel. Aliise õde Leida oli abielus Helmut Tarandiga ja neil on poeg Andres Tarand.
Talumaa (perekonnanimi)
Talumaa on eesti perekonnanimi.
Nimede eestistamisel määrati Talumaa uueks perekonnanimeks isikutele, kelle perekonnanimi oli Dreyer, Reinhold, Reinolt ja Teimann. Kaarel Talumaa palvel kanti Talumaa perekonnanimede kaitseregistrisse nr. 334 all (Siseministeeriumi teadaanne 30. novembrist 1937).
2017. aasta 1. jaanuari seisuga on perekonnanimi Talumaa Eestis 26 mehel ja 23 naisel.
Varssavi 1944
"Varssavi 1944" (poola keeles "Miasto 44") on aastal 2014 valminud Poola sõjafilm. Filmi režissöör on Jan Komasa.
Film esilinastus 19. septembril 2014 (eelesilinastus oli 30. juulil 2014 Varssavi Rahvusstaadionil 15 000 inimesega, USA-st spetsiaalselt kohale toodud maailma suurima ekraaniga).
Film on Varssavi ülestõusust.
Kolloid
Kolloid (kreeka kolla 'liim' + eidos 'kuju') on kolloidsüsteemis dispersse ehk pihustunud faasina esinev aine. Kolloidsüsteemis olevaid aineosakesi nimetatakse kolloidosakesteks.
Veranda
pisi|Klaaselementidega veranda [[Poolas]] pisi|Klaaselementideta veranda Veranda on hoone sees või selle küljes olev hooneosa, mille seinad võivad olla klaasidega või ilma. Veranda on mõeldud enamasti suviseks kasutamiseks. Verandaks võidakse nimetada ka katusega rõdu.
Tour Carpe Diem
pisi|Hoone ehitamine Tour Carpe Diem on 162 meetri kõrgune büroopindadega pilvelõhkuja, mis asub Pariisi kõrghoonestatud ärikeskuses La Défense'is.
Talven
Talven on eesti perekonnanimi.
Nimede eestistamisel määrati Talven uueks perekonnanimeks isikutele, kelle perekonnanimi oli Schmidt. Konstantin Talveni palvel kanti Talven perekonnanimede kaitseregistrisse nr. 392 all (Siseministeeriumi teadaanne 20. jaanuarist 1940).
1. jaanuaril 2017 sellise perekonnanimega inimesi Eestis ei ela või on neid vähem kui 5.
Piilse kihistik
Piilse kihistik (inglise Piilse Member) on ordoviitsiumi ladestu Rakvere lademe Rägavere kihistusse kuuluv kihistik. Seda hakkas esimesena eristama Viktor Kõrvel aastal 1962. Kihistik on nime saanud Piilse küla järgi.
Kihistiku stratotüübiks on Piilse külas asuv Oandu ehk Purtse jõe kaldapaljand. Seal paljandub madala veeseisuga 10 cm ulatuses Piilse kihistu lubjakivi. sealne paljand püsib looduslikult, kuigi varasemate kirjelduste põhjal olevat see olnud tublisti kõrgem (ligi 140 cm).
Piilse kihistik on Rägavere kihistu Rakvere lademesse kuuluva osa keskmine kihistik, Ida-Eestis ka alumine kihistik. See lamab kas Kiideva või Tõrremäe kihistikul ja sellel lasub Tudu kihistik. Kihistiku moodustab püriiti sisaldav madala liivasisaldusega hele- kuni kreemikashall sinaka tooniga lubjakivi. Kihistiku põhja moodustab selgesti eristuv suure püriidisisaldusega katkestuspind.
La Liga hooaeg 2018–2019
La Liga hooaeg 2018–2019 oli Hispaania La Liga 88. hooaeg. Hooaeg algas 17. augustil 2018 ja lõppes 26. mail 2019.
Tiitlit kaitses edukalt Barcelona, kes võitis La Liga 25. korda.
Klubid
Liiga hooajal osales 20 meeskonda: 17 klubi eelmisest hooajast ja kolm klubi eelmise aasta Hispaania jalgpalli esiliigast Segunda División.
Esiliiga võitja Rayo Vallecano mängis kõrgliigas viimati hooajal 2015–2016, mil jäädi 18. kohale ja langeti kõrgliigast välja.
Esiliiga teine klubi Huesca mängis Hispaania kõrgliigas esimakordselt.
Esiliiga kuues meeskond Valladolid kindlustas pääsu kõrgliigasse tänu võitudele üleminekumängudel. Valladolid mängis kõrgliigas viimati hooajal 2013–2014, mil saadi 19. koht ja langeti esiliigasse.
Rayo Vallecano, Huesca ja Valladolid asendasid La Ligast välja langenud Málagat, Las Palmast ja Deportivo de La Coruñat. Nii Rayo Vallecano kui ka Huesca ei suutnud liigasse püsima jääda. Samuti langes liigast välja Girona, kes mängis kõrgliigas alates hooajast 2017–18.
La Ligas mängisid hooajal 2018–19 järgmised 20 klubi:
Peatreenerid hooaja alguse seisuga:
Zamora auhind
pisi|[[Jan Oblak võitis auhinna neljandat hooaega järjest]] Ajaleht Marca tunnustab Zamora auhinnaga väravavahti, kes on lasknud endale lüüa keskmiselt kõige vähem väravaid mängus. Auhinnale kandideerimiseks peab väravavaht olema mänginud vähemalt 28 mängus 60 minutit.
Meisterklubi meeskond
Barcelona meeskond hooajal 2018–19:
* Munir (7/1) ja Denis Suárez (2/0) lahkusid klubist hooaja jooksul.
Lois McMaster Bujold
pisi|Lois McMaster Bujold (2019) Lois McMaster Bujold (sündinud 2. novembril 1949 Columbuses, Ohio osariigis) on ameerika ulmekirjanik.
MacMaster Bujold on eelkõige tuntud oma Vorkosigani sarjaga. McMaster Bujold on oma loomingu eest pälvinud nii Hugosid, Nebulaid kui Locuse kui mitmeid muid auhindu, muuhulgas Stalkeri 2017. aastal.
Turvaskannike
Turvaskannike (Viola epipsila) on kannikese perekonda kuuluv taimeliik.
Masayuki Okano
Masayuki Okano (jaapani keeles 岡野 雅行 Okano Masayuki; sündinud 25. juulil 1972 Yokohamas) on Jaapani endine jalgpallur, ründaja.
Koondisekarjäär
Jaapani jalgpallikoondises mängis ta aastatel 1995–1999 25 mängu ja lõi 2 väravat.
Brione (Lombardia)
Brione on vald (comune) Itaalias Lombardia maakonnas Brescia provintsis. Halduskeskus asub Briones.
893 meetri kõrgusel merepinnast asuva Brione asustustihedus on keskmiselt inimest ruutkilomeetri kohta.
Brione piirneb järgmiste omavalitsusüksustega: Gussago, Ome, Polaveno, Sarezzo, Villa Carcina.
Brione halduspiirides asuvad järgmised fraktsioonid: Aquilini, Barche, San Zenone, Vesalla, Silviane, Gazzane.
Jälitatav (film 1993)
"Jälitatav" on Ameerika Ühendriikides 1993. aastal valminud triller, mis tugineb samanimelisele teleseriaalile (vaata The Fugitive (seriaal)). Filmi režissöör on Andrew Davis ning peaosi mängivad Harrison Ford ja Tommy Lee Jones.
Filmi võtsid hästi vastu nii publik kui ka kriitikud. Film kogus 44 miljoni dollarilise eelarve juures piletitulu ligi 370 miljonit dollarit ning pälvis ka 7 Oscari nominatsiooni.
1998. aastal valmis filmile järg "U.S. Marshals" (algse tööpealkirjaga "The Fugitive Part II"; eestikeelse pealkirjaga "Jälitajad").
E-juhtimine
E-juhtimine on tehnoloogiliselt vahendatud sotsiaalse mõjutamise protsess, et tuua esile muutusi hoiakutes, tunnetes, mõtlemises, käitumises, ja tulemuslikkuses üksikisikute, rühmade või organisatsioonide sees, et suunata neid saavutama teatud eesmärki.
Nagu on märkinud Avolio ja Kahai (2002), hõlmab see suhete koordineerimist organisatsiooni liikmete vahel olukorras, kus töö ise on seotud e-tehnoloogiate kasutamisega. Sel juhul kommunikatsioon ja vajaliku teabe kogumine ning levitamine toimub suuresti infotehnoloogia vahendusel. Traditsiooniliselt sisaldab juhtimine organisatsioonides näost-näkku suhtlust. Nüüd, e-juhtimise puhul võivad juhid viia kogu projekti läbi distantsilt ja suhelda meeskonnaga üksnes läbi infotehnoloogia. Organisatsioonid arendavad üha enam tehnoloogiat, mis tingib e-juhtimise rakendamist. See tehnoloogia hõlmab sellised vahendeid nagu näiteks videokonverentsi seadmed, online-koostöö platvormid, nutitelefonide, e-posti, Wi-Fi jms. Organisatsioonid võitlevad tehnoloogia-integratsiooni küsimustega ja töötajate ees on üsna järsk õppimiskõver. Meie arusaam sellest, kuidas infosüsteeme muuta kasutajasõbralikumaks on jäänud maha võrreldes uute tehnoloogiate turule tulekuga. Seega tehnoloogiat kasutatakse teadmata, kuidas see mõjutab inimeste käitumist organisatsioonides.
Annikvere vald
Annikvere vald (saksa keeles Annigfer) oli vald Virumaal Haljala kihelkonnas. Vald eksisteeris 1866–1893 ja siis liideti Annikvere vald Vihula vallaga.
Valla alal asus Annikvere mõis.
HC Davos
HC Davos (Hockey Club Davos) on Šveits jäähokiklubi, mis tegutseb Davosis. See mängib Šveits jäähoki kõrgliigas National League.
Klubi on asutatud 1921.
Adolf VI (Holstein-Schauenburg)
thumb|Adolf VI pitser
Adolf VI (1256–1315) oli Holstein-Pinnebergi ja Schaumburgi krahv 1290. aastast kuni surmani. Ta oli Gerhard I ja selle naise Elisabethi kolmas poeg ning abiellus hertsog Johann I tütre Helenega.
Valitsemine
1298. aastal andis ta välja Gehrdeni linna harta. 1302. aastal alustas ta peamise kaubatee kaitseks Bückeburgi vesilinnuse ehitamist. Loss sai nime Obernkircheni piirkonna lossi järgi; nime on dokumendis esmamainitud 1304. aastal.
Kosmosesüstik (Space Shuttle)
pisi|300px|Kosmosesüstik Atlantis maandumisel Space Shuttle'i kosmosesüstik (inglise keeles Space Shuttle orbiter) oli Space Shuttle'i kanderaketisüsteemi kuuluv kosmoselennuk. See oli korduvkasutatav ning võis Maa-lähedasele orbiidile viia kuni 23 tonni kaaluva laadungi ja kuni kaheksa astronauti.
NASA ehitas Space Shuttle'i programmi jaoks kuus kosmosesüstikut: Enterprise'i, Columbia, Challengeri, Discovery, Atlantise ja Endeavouri. Esimene Space Shuttle'i programmi raames ehitatud kosmosesüstik, Enterprise oli atmosfääris katselende sooritav lauglennuk. See startis alati spetsiaalselt modifitseeritud Boeing 747 turjal ja selle esmalend toimus 18. veebruaril 1977. Pärast katselendude lõppu Enterprise osaliselt lammutati ja saadeti pensionile. Ülejäänud viis kosmosesüstikut ehitati kosmoselendudeks ning need startisid osana Space Shuttle'ist.
Esimene kosmosesse läinud kosmosesüstik oli Columbia, mis startis 12. aprillil 1981 missioonile STS-1. 1983., 1984. ja 1985. aastal sooritasid oma esmalennud ka Challenger, Discovery ja Atlantis. Jaanuaris 1986 hävis Challengeri katastroofis kosmosesüstik Challenger ja NASA ehitas selle asenduseks Endeavouri, mille esmalend toimus 1992. aastal. 2003. aastal hävis Maa atmosfääri sisenemisel Columbia. Seda ei asendatud, mistõttu jäi alles kolm süstikut. Discovery, Endeavouri ja Atlantise viimased lennud toimusid 2011. aastal.
Tsitre klindisaar
thumb|right|Vaade klindisaarele [[Tsitre pank|Tsitre panga servalt]] Tsitre klindisaar asub Harju maakonnas Kuusalu vallas Tsitre kohal, Soorinna ja Muuksi küla territooriumil. See on osa Põhja-Eesti klindist. Klindisaarelt lähtub Turje oja, mis klindi servast üleminekul moodustab Turjekeldri juga.
Jüri Välbe (pedagoog)
Jüri Välbe (venepäraselt ka Georg Välbe; 26. oktoober (vkj 14. oktoober) 1882 Sadala, Laius-Tähkvere vald, Tartumaa – 18. november 1941 Sevurallag, Sverdlovski oblast, Venemaa) oli eesti pedagoog, koorijuht ja ühiskonnategelane.
Päritolu ja haridus
Jüri Välbe sündis Tartumaal Laiuse kihelkonnas Laius-Tähkvere vallas Sadala külas, õigeusu abikooli õpetaja peres. Sai alghariduse Sadala külakoolis ja Laiuse õigeusu kihelkonnakoolis, aastatel 1894–1904 õppis Riia Vaimulikus Koolis ja Seminaris. Muusikaarmastajana asus Välbe 1908. aastal õppima Vene Keiserliku Muusikaseminari Riia osakonna muusikakooli, mille lõpetas 1909. aastal. Lõpetas Varssavi ülikooli ajaloo ja keeleteaduskonna slaavi osakonna 1913. aastal filoloogiakandidaadi kraadiga. 1914. aastal omandas Varssavi pedagoogika kursustel keskkooliõpetaja kutse.
Töökäik
Jüri Välbe arreteeriti NKVD poolt Narvas. Suri eeluurimisel vangilaagris.
Muu tegevus
Jüri Välbe tegutsest seltsides ja ühingutes nii Eestis kui ka välismaal. Juba 15-aastaselt juhatas Välbe Riias laulukoori. Narvas tegutsedes oli Välbe Narva Õpetajate Seltsi esimees, Narva meeskoori juht, linnavolikogu liige, Narva skautide maleva vanem ja skaudisõprade ühingu juhatuse liige. Lisaks tegi kaastööd mitmele ajalehele, oli Isamaaliidu ja Kaitseliidu liige. Jüri Välbe oli Narva loomakaitseseltsi esimees.
Välbe omandis oli Narva tolleaegne suurim eraraamatukogu.
Jeff Skinner
Jeffrey Scott Skinner (sündinud 16. mail 1992 Markhamis Ontario provintsis) on Kanada jäähokimängija, vasakäär. Ta mängib NHL-i klubis Buffalo Sabres.
Pärast kaheksat hooaega Hurricanesis liitus ta 2018. aasta augustis Buffalo Sabresiga.
Kanada jäähokikoondise koosseisus võitis ta 2017. aasta maailmameistrivõistlustel hõbemedali.
Koluvere mõisa viinavabriku sild
pisi|Koluvere mõisa viinavabriku sild Koluvere mõisa viinavabriku sild ehk Koluvere mõisa kivisild asub Lääne-Nigula vallas Koluvere külas Ollimäe-Koluvere tee 5,9 km-l ja viib üle Liivi jõe.
Tegemist on kolmeavalise kaarsillaga, mille täpne ehitusaeg ei ole teada, kuid sild oli olemas vähemalt 1827. aastal. Sellest annab tunnistust 1827. aastast pärinev joonistus, kus sild peal oli. Eri allikates on märgitud silla ehitusaastaks tavaliselt umbes 1830. aastat. Silla üldpikkus on 28,7 m, kaarte silded 3,9 m ja sõidutee laius 4,2 m.
Koluvere mõisakompleksi kuuluv sild ühendas kunagist mõisasüdant teisel pool jõge asunud viinavabrikuga.
Sild arvati 1998. aastal ehitismälestiseks.
Sild renoveeriti 2014. aastal. Seejuures korrastati silla võlvid, parandati parapettid, puhastati silla fassaad, vahetati välja vee ja kanalisatsioonitorustikud ning täiendati silla valgustust.
Talvet
Talvet on eesti perekonnanimi.
Nimede eestistamisel määrati Talvet uueks perekonnanimeks isikutele, kelle perekonnanimi oli Devid, Grünverk, Perler, Reisberg, Reisberk, Tallenhof, Tammann, Thomsson, Tichanov, Töönik ja Treiberg. Lembit Talveti palvel kanti Talvet perekonnanimede kaitseregistrisse nr. 207 all.
2017. aasta 1. jaanuari seisuga on perekonnanimi Talvet Eestis 24 mehel ja 36 naisel.
Fašiin
pisi|Fašiin pisi|Fašiin pisi|Jõekalda kindlustamine fašiiniga ([[Saksamaa, september 2006)]]
Fašiin (saksa sõnast Faschine) ehk haos on tugevasti kokku seotud hao-, kõrkja- või muu sellise silindrikujuline kubu, mida kasutatakse muldehitiste nõlvade kindlustamiseks, aga ka näiteks drenaažis. Fašiini läbimõõt on 20–25 cm.
Metsavana (putukas)
Metsavana (Hydatophylax infumatus) on putukaliik ehmestiivaliste seltsist järvevanalaste sugukonnast.
Balvi piirkond (2001–2021)
Balvi piirkond (läti Balvu novads) oli 1. järgu haldusüksus Lätis Latgales.
Piirkonna keskus oli Balvi linn. Arvestuslikel andmetel oli 1. jaanuaril 2010 piirkonna rahvaarv 15 674. Elanikest oli lätlasi 78,3%, venelasi 18,3% ja muudest rahvustest inimesi 3,4%.
Piirkond moodustati 2009. aastal Balvi rajooni kümnest vallast ja Balvi linnast. 2021. aastal moodustati senisest Balvi piirkonnast ning Baltinava, Rugāji ja Viļaka piirkonnast uus Balvi piirkond.
Andrej Kramarić
pisi|Andrej Kramarić (2018) Andrej Kramarić (sündinud 19. juunil 1991 Zagrebis) on Horvaatia jalgpallur. Ta mängib Saksamaa kõrgliiga klubis 1899 Hoffenheim ja Horvaatia jalgpallikoondises ründaja või ründava poolkaitsjana.
Klubikarjäär
Leicester Citys meeskonnas tegi ta debüüdi liigamängus 17. jaanuaril 2015 Stoke City vastu. Esimese värava Inglise kõrgliigas lõi ta 10. veebruaril mängus Arsenali vastu. Leicester Citys mängides ei olnud tal enam sellist hoogu nagu hooaja esimeses pooles Rijekas mängides, ning ta lõpetas hooaja 2014–15 teise poole Leicester Citys kolme väravaga. Hooaja 2015–2016 alguses ei suutnud ta enam end Leicester City põhimeeskonda murda, mistõttu suundus ta hooaja teises pooles laenule Hoffenheimi. Kokku lõi ta sel hooajal Saksamaa kõrgliigas 15 mänguga viis väravat. 2016. aasta mais sõlmis ta Hoffenheimiga juba püsiva lepingu.
Hooajal 2016–2017 oli ta 18 väravaga (sh 15 väravat liigas) Hoffenheimi suurim väravakütt. Sama hooaeg lõpetati neljanda kohaga, mis oli klubi ajaloo parimaks tulemuseks Saksamaa kõrgliigas. Veelgi paremaks kujunes järgmine hooaeg, mil saadi kolmas koht. Kramarić oli sel hooajal 13 väravaga Mark Uthi järel klubi resulatiivsuselt teine mängija. Hooajal 2018–19 lõi Kramarić Saksamaa kõrgliigas 17 väravat ning lisaks viis väravat UEFA Meistrite Liiga alagrupiturniiril.
Koondisekarjäär
Debüüdi Horvaatia rahvuskoondises tegi ta 4. septembril 2014 sõprusmängus Küprose vastu. Esimese värava lõi ta koondise särgis juba viis päeva hiljem EM-i valikmängus Malta vastu.
2018. aasta maailmameistrivõistluste veerandfinaalis lõi ta värava Venemaa vastu.
Samuti kuulus ta Horvaatia koosseisu 2016. aasta Euroopa meistrivõistlustel.
VI üldtantsupidu
VI üldtantsupidu toimus Tallinnas Komsomoli-nimelisel staadionil 19. ja 20. juulil 1960. Kandis ametlikku nime "Rahvakunstiõhtu". Ühtekokku toimus kaks etendust.
1960. aasta pidu oli seniste rahvakunstiõhtutega võrreldes kõige rohkem tantsupeo nägu – esinesid vaid tantsijad ja võimlejad, keda saatsid rahvamuusikud. Loobuti varasemate rahvakunstiõhtute laulukooridest – esimest korda eristati selgemalt laulupidu ja tantsupidu.
Esimest korda üritati tantsuetendus viia ühe põhiteema alla – tantsukeeles mängiti maha pulm kolhoosis. Tantsude kõrval esitati peol rahvastseen eesti rahvuslike pulmakommetega. "Abiellujad on kahekümne-aastased kolhoosinoored, seega ühevanused Eesti NSV-ga," seisab rahvakunstiõhtu kavas. "Nende pulmapidu langeb ühte Eesti NSV aastapäeva pidustustega." Pulmastseeni tekstid kirjutas Laine Mesikäpp. Stseenist võtsid osa näitlejad Laine Mesikäpp, Lembit Anton, Johannes Rebane, segarühm, rahvamängude rühm, naiskoor ja isetegevulikud näitlejad. .
1960. aasta peo proloogiks ja epiloogiks telliti Paul Rummolt luuleread, mis ülistasid tantsijaid, muistset vabadusvõitlust, rahvaste sõprust ja rahu.
Pidu lõppes Anna Raudkatsi "Tuljakuga", mille ajal põlesid iga tantsijate ringi keskel tõrvikud. Lõpetuseks koondusid need suureks tulesõõriks. Tantsu saatis puhkpilliorkester ja Eesti Raadio segakoor.
Felix
Felix (ladina keeles 'õnnelik') tähendab mitut asja:
Rugāji piirkond
Rugāji piirkond (läti Rugāju novads) oli 1. järgu haldusüksus Lätis Latgales.
Piirkonna keskus oli Rugāji küla.
Piirkond moodustati 2009. aastal Balvi rajooni Rugāji ja Lazdukalnsi vallast. 2021. aastal liideti Rugāji piirkond Balvi piirkonnaga.
Kaja Plado
Kaja Plado (aastani 1972 Härmits, sündinud 12. novembril 1952 Põlvas) on eesti eripedagoog.
Elulugu
Kaja Plado on metsniku tütar.
Lõpetas 1970. aastal Põlva Keskkooli ja 1978. aastal Tartu Riikliku Ülikooli (TRÜ) defektoloogia osakonna. Eripedagoogikamagister (1996, Tartu Ülikool), väitekiri "Liitlausete õpetamine õpiraskustega lastele. Sissejuhatav ülevaade".
Aastatel 1978–1980 oli Tartu Pedagoogilise Kooli Harjutuskooli õpetaja, 1980–89 TRÜ eripedagoogika kateedri õpetaja, 1989–92 vanemõpetaja, 1992– Tartu Ülikooli haridusteaduskonna eripedagoogika osakonna lektor. Aastast 2004–2014 eripedagoogika osakonna juhataja ja eripedagoogika õppekavade programmijuht. Lektor õpetajate täiendkoolitus- ja ümberõppekursustel. Andragoog V. Õpetanud eesti keele õpetamist erivajadustega lastele, õpilaste kirjaliku kõne puudeid; koostanud õppevahendeid, õpikuid ja tööraamatuid.
Autasustatud Tartu Ülikooli aumärgi ja väikese medaliga.
Teadustöö
Uurimisvaldkonnad: kõne ja keele puuded, eesti keele õpetamine õpiraskuste ja vaimupuudega lastele. Üle 40 teadustrükise.
Hiroaki Morishima
Hiroaki Morishima (jaapani keeles 森島 寛晃 Morishima Hiroaki; sündinud 30. aprillil 1972 Hiroshimas) on Jaapani endine jalgpallur, poolkaitsja.
Koondisekarjäär
Jaapani jalgpallikoondises mängis ta aastatel 1995–2002 64 mängu ja lõi 12 väravat.
Kerni maakond
Maakonna halduskeskus ja suurim linn on Bakersfield.
Maakonna pindala on 21 140 km², millest 80 km² moodustab veepindala. See on pindalalt California kolmas maakond. Maakond hõlmab Central Valley lõunaosa. Maakonna idaosas asuvad Sierra Nevada mäestiku lõunanõlv ja Mojave kõrb.
Elanike arv on 2015. aasta seisuga arvestuslikult 882 176. 2010. aasta rahvaloenduse kohaselt oli elanikke 839 631. Asustustihendus on 41,7 in/km².
Põhilised tegevusalad on põllumajandus ja nafta ammutamine. Maakonnas asuvad California suurimad naftaväljad.
Maakonnas asub Edwardsi õhujõudude baas.
Ajalugu
Kerni maakond moodustati 1866. aastal. Maakond on saanud nime Kerni jõe järgi. Maakonna esimene halduskeskus oli Havilah. Alates 1874. aastast on selleks Bakersfield.
1899. aastal avastati maakonnas naftat. Aastatel 1910–1911 leidis Lakeview' naftaväljal aset üks maailma suurim naftaleke, kui läks kaduma 1,23 miljonit tonni naftat.
Türi muuseum
pisi|265x265px|Türi muuseum Türi muuseum on Türi linnas asuv muuseum, mis tutvustab Türi pärandkultuuri.
Kerni maakond
Ajalugu
Aastal 1926 avastati Kerni maakonnas mineraal kerniit.
Türi muuseum
Muuseumi püsinäitus kajastab Türi arengut kuni II maailmasõjani.
Muuseum asub Eesti Ringhäälingumuuseumiga samas majas.
Carl Gustav Schultz
Carl Gustav Schultz (14. mai/25. mai 1732 Lääne-Nigula – 21. veebruar/4. märts 1774 Lääne-Nigula) oli Eesti vaimulik.
Ta oli alates 8. septembrist 1746 Halle vaestekooli kasvandik. Aastatel 1750–1754 õppis ta Halle ülikoolis. Ordineeriti 2. oktoobril/13. oktoobril 1756 õpetajaks.
Ta oli aastatel 1756–1764 Lääne-Nigula Püha Nikolause koguduse adjunktõpetaja, aastatel 1764–1774 oli ta (introdutseeriti 27. novembril/8. detsembril 1764) sama koguduse õpetaja. Sai aastal 1773 Eestimaa konsistooriumi assessoriks.
Isiklikku
Ka tema isa Georg Friedrich Schultz olid Lääne-Nigula Püha Nikolause koguduse õpetaja, vanaisa Georg Schultz oli Ridala Püha Maarja Magdaleena koguduse õpetaja, tema teine vanaisa Daniel Vick oli Haapsalu Püha Johannese koguduse õpetaja. Nii tema poeg Carl Gustav Schultz kui pojapoeg August Konstantin Schultz olid Kullamaa Püha Johannese koguduse õpetajad, väimees (tütre Christiane Charlotte abikaasa) Carl Friedrich Stürmer oli Nissi ja Harju-Madise koguduse õpetaja.
Haapsalu linnavolinike loend 1923
Haapsalu linnavolinike loend 1923 on 8. ja 9. detsembril 1923 Haapsalus, Haapsalu Linnavolikogu linnavolinikeks valitute loetelu :
Jack Vettriano
Jack Vettriano (sünninimega Jack Hoggan; 17. november 1951) on Šotimaa kunstnik. Tema maal "Laulev ülemteener" ("The Singing Butler") on Suurbritannia kõige kallimalt müüdud maal.
Lapsepõlv
Vettriano sündis Šotimaal Saint Andrewsi linnas, kuid kasvas üles Methili linnas.
Vettriano pere oli vaene: ta pidi vennaga voodit jagama ja kasutatud riideid kandma. Vaesest perest päritolemise tõttu oskab Vettriano hinnata raha väärtust. Isa saatis juba 10-aastase poja väiksemaid juhutöid tegema, näiteks ajalehti ja piima vedama, aknaid pesema ja kartuleid korjama, et perele raha teenida. Juhtus ka, et Vettriano pidi jätma kooli minemata, et tööd teha ja leiba teenida.
Karjäär
1987. aastal jättis Vettriano maha oma abikaasa, lahkus töölt, kolis Edinburghi ning võttis ema neiupõlvenime. Ta kandideeris ka Edinburghi ülikooli kaunite kunstide erialale, kuid tema portfooliot ei võetud vastu.
1980. aastate lõpus saavutas Vettriano edu. 1989. aastal võeti Vettriano kaks maali Kuningliku Šoti Akadeemia aastanäitusele. Mõlemad maalid müüdi kohe esimesel päeval maha ning Vettrianoga võtsid ühendust mitmed galeriid. Ka järgnev aasta oli sama edukas, mil Kuningliku Kunstiakadeemia suvisel näitusel oldi vaimustatud Vettriano maalidest. Algas Vettriano tähelend kunstnikuna. Tema tööd said rahva hulgas populaarseks ning huvi Vettriano maalide vastu järjest kasvas. See tõi kaasa näitused üle kogu maailma. Edinburghis, Londonis, Hongkongis, Johannesburgis ja New Yorgis on olnud Vettriano isikunäitused nii edukad, et kõik väljapandud maalid on ära ostetud.
Vettriano maalide hinnad kerkisid pärast kunstniku kuulsakssaamist enneolematutesse kõrgustesse ning tema teoste reproduktsioonidest said bestsellerid. Vettrianot ostsid mitmed kuulsused. Näiteks on Vettriano maale ostnud Jack Nicholson, Sir Alex Ferguson, Sir Tim Rice ja Robbie Coltrane. Vettriano maalid maksavad vahemikus 48 000 – 195 000 naela. The Guardiani väitel teenib ta aastas 500 000 naela.
2004. aasta oli Vettriano karjääri tipp. Nimelt müüdi Vettriano maal "Laulev ülemteener" ("The Singing Butler") oksjonil 744 500 naela eest, mis teeb sellest Suurbritannia kalleima maali. Vettrianot autasustati ka Briti impeeriumi ordu ohvitseri (OBE) aumärgiga teenete eest visuaalkunstis ning temast tehti dokumentaalfilm "Jack Vettriano: rahva kunstnik".
2009. aastal tellis Monaco jahtklubi Vettrianolt maalisarja, tähistamaks nende kuulsa jahi Tuiga 100 aasta juubelit. Näitus "Homaaž Tuigale" avati Monacos 2009. aasta septembris ning hiljem Inglismaal 2010. aastal.
2010. aastal tuli Vettrianol välja näitus "Days of Wine & Roses" Kirkcaldy muuseumis ja kunstigaleriis Fifes. Näituse avas Šotimaa peaminister Alex Salmond ning see sisaldas üle neljakümne uue Vettriano maali. Septembris 2010 avati näitus "Days of Wine & Roses" Londonis Vettriano Heartbreaki galeriis.
24. märtsil 2010 andis Sir Jackie Stewart Vettrianole aasta šotlase tiitli. Tseremoonia leidis aset Londonis Boisdale'i klubis.
2011. aasta novembris pandi taasavatud Šotimaa rahvuslikku portreede galeriisse Edinburghis üles Vettriano autoportree "The Weight".
2015. aasta aprillis asutas Vettriano oma kirjastuse Jack Vettriano Publishing Limited.
Stiil
Jack Vettriano on iseõppinud kaasaegne kunstnik. Tema maalid on romantilised ja veidi erootilised, kujutades elegantseid naisi ja härrasmehi. Vettriano maalid kajastavad meeste ja naiste vahelisi suhteid, armastust ja kirge. Tema maalid on ajatud ning jätavad filmiliku stseeni mulje, mis paneb vaatajat narratiivset lugu oma peas edasi arendama.
Vettriano stiili on võrreldud Edward Hopperi ja Walter Richard Sickerti omaga ning Vettrianole omased rannamotiivid sarnanevad Eugene Louis Boudini omadega.
Vaatamata suurele äriedule ja populaarsusele on Vettriano realistlik stiil ning romantiline ja erootiline temaatika jäänud akadeemilistele kunstiringkondadele vastumeelseks.
"Laulev ülemteener"
"Laulev ülemteener" ("The Singing Butler") on õlimaal, mille Vettriano maalis 1992. aastal. Maal müüdi 2004. aastal oksjonil 744 800 naela eest, mis teeb maalist ajaloo kalleima Šoti maali. Maali reprod teevad maalist enim müüdud pildi Ühendkuningriigis.
Maal kujutab Fife'i maakonna rannal tantsivat paarikest koos teenijatüdruku ja ülemteeneriga, kes hoiavad nende kohal vihmavarje. Tantsiv mees kannab ülikonda ning tema daam on paljajalu, pikas punases õhtukleidis ja punaseis kindais. Jääb mulje, nagu oleks paarike kusagilt peolt põgenenud ning otsinud endale romantilise koha. Horisont on madal ning taevas udune ja hall.
Vettriano sõnul andis talle maali jaoks inspiratsiooni varem tehtud kompliment, kui hästi ta oskab randu maalida. Rannale maalis ta paarikese, sest rand on koht, kus romantiliselt aega veeta. Teose tasakaalu ja kompositsiooni nimel lisas ta paarikese juurde teenijatüdruku ja ülemteenri.
Annetused
2004. aastal asutas Vettriano Saint Andrewsi ülikooli stipendiumi, et rahastada üliõpilasi, kes muul viisil ülikoolis käia ei saaks. Stipendium antakse iga nelja aasta tagant.
Vettriano on annetanud mitmed kunstiteosed, mida müüakse heategevusorganisatsioonide abiga. Näiteks 2001. aasta septembris andis Vettriano Sotheby heategevusoksjonile maali "Ilus unistaja" ("Beautiful Dreamer"), mille ostusumma läks haiglatele heategevuseks.
2008. aastal annetas Vettriano Sport Reliefile Zara Phillipsi portree, mis kandis nime "Olympia". Maal läks heategevusfondi kogumise enampakkumisele ning müüdi Bonhamsi oksjonil 36 000 naela eest.
2010. aastal lõi Vettriano koostöös Tracey Emini ja Firenze Welchiga postkaardi British Airwaysi kampaaniana Sport Reliefi jaoks. Postikaardi kõrgeim pakkumine tõusis üle 2000 naela.
Samal aastal aitas Vettriano koguda raha Elephant Family organisatsiooni jaoks, annetades oksjonile elevantide skulptuure ja mudeleid. Vettriano annetatud elevant, "The Singing Butler Rides Again", sai kõrgeima pakkumise ning müüdi 155 000 naela eest.
2010. aastal palus Šotimaa peaminister Alex Salmond luua Vettrianol ametliku jõulukaardi "Let's Twist Again". Esialgne maal ja koopiaprindid müüdi hiljem oksjonil nelja Šotimaa heategevusorganisatsiooni heaks, kogudes 86 000 naela.
Põleniku oja
Põleniku oja (ka Räpu oja) on oja Viljandi maakonnas Põhja-Sakala vallas Maalasti ja Paaksima külas, Navesti jõe parempoolne lisajõgi.
Veekogu registrikood: VEE1133400.
Looduse rüpes
"Looduse rüpes" ("The Great Outdoors") on USA 1988. aasta komöödiafilm. Filmi režissöör oli Howard Deutch ning stsenarist ja produtsent John Hughes.
Filmi peaosi mängivad Dan Aykroyd ja John Candy. Kandvates osades on veel Annette Bening, Stephanie Faracy, Robert Prosky, Lucy Deakins, Lewis Arquette jt.
Kuldvärava väin
pisi|Satelliidiülesvõte Kuldvärav (inglise keeles Golden Gate) on Põhja-Ameerika läänerannikul asuv väin, mis ühendab San Francisco lahte Vaikse ookeaniga. 1937. aastal valmis San Francisco poolsaart ja Marini neeme ühendav Kuldvärava sild.
Monchy-Breton
pisi|Monchy-Bretoni kirik
Monchy-Breton on vald Põhja-Prantsusmaal Pas-de-Calais' departemangus.
Monchy-Breton asub 18 km Arrasist loodes, teede D77 ja D86 ristumiskoha ümbruses.
pisi|tühi|
Oleksandr Šapoval
Oleksandr Šapoval (9. veebruar 1975 Kiiev – 12. september 2022 Horlivka lähistel) oli Ukraina balletitantsija ja koreograaf.
Ukraina Riikliku Akadeemilise Ooperi- ja Balletiteatri solist Oleksandr Šapoval tantsis Rahvusooperi laval 25 aastat. 25. veebruaril 2022 astus ta Ukraina territoriaalkaitsejõududesse, hiljem liitus ta regulaararmee ridadega. Šapoval hukkus Donetski oblastis Majorska lähedal peetud lahingutegevuses. Hüvastijätt toimus Rahvusooperis 17. septembril.
Tour Gambetta
Tour Gambetta on 104 meetri kõrgune elupindadega pilvelõhkuja, mis asub Pariisi kõrghoonestatud ärikeskuses La Défense'is.
36-korruseline hoone valmis 1975. aastal ja mahutab 304 korterit.
Maurice Wilkins
Maurice Hugh Frederick Wilkins (15. detsember 1916 – 5. oktoober 2004) oli Uus-Meremaa päritolu Briti biofüüsik.
Wilkins lõpetas 1938. aastal Cambridge'i Ülikooli. 1940. aastal sai ta doktorikraadi Birminghami Ülikoolist. II maailmasõja ajal osales Wilkins radari arendamisel ning aastatel 1944–1945 osales ta Manhattani projektis. Sõja järel töötas ta Saint Andrewsi Ülikoolis ning King's College Londonis.
Wilkins tegi koos James Watsoni ja Francis Crickiga kindlaks DNA struktuuri ning nad said 1962. aastal selle eest Nobeli meditsiiniauhinna.
Rappe
Rappe (ka Rapp või Rappen) oli Preisimaa ja Kuramaa aadlisuguvõsa.
Suguvõsa jõudis Baltikumi koos Saksa ordu siialiikumisega.
Dokumenteeritud põlvnemisrida (saksa Stammreihe) algab 1543, kui mainitakse Heinrich Rappe't.
1620 kanti suguvõsa Kuramaa rüütelkonna aadlimatriklisse.
Prokopi Ustjugist
Prokopi Ustjugist (vene keeles Прокопий Устюжский või Святой Прокопий Любекский; sündinud 1243 (?), surnud 8. juulil Veliki Ustjugis) oli Saksamaal sündinud Lübecki kaupmees, hiljem Kristuse pärast meeletu Venemaal ja õigeusu kiriku pühak. Tema mälestuspäev on 8. juulil.
Mõned allikad on ta identifitseerinud Jacob Potharstina, Lübecki kaupmehe pojana, kes oma kauplemisreisidel Novgorodi lasi end õigeusku salvida.
Pärimus
Ta sai Novgorodis kaubeldes rikkaks. Pärast isa surma astus ta kloostrisse mungaks Prokopi nime all. Sealt lahkus ta mõne aasta pärast kloostriülema loal ja hakkas ringi rändama kodutuna ja vaga hulluna, liikudes põhja poole, kuni jõudis Ustjugi. Seda elu elas ta umbes 60 aastat. Pärimus kõneleb, et 1290. aastal nägi ta ette meteoriidi langemist Ustjugi lähedale, tornaadot ja suurpõlengut; ta olevat põlvitanud ettekuulutust lausuma neiu ette, kelle pojast sai hiljem Permi esimene piiskop Stefan. Sinod kanoniseeris Prokopi 1547. aastal.
Ikonograafia
Prokopit on ikoonidel kujutatud kolme ahjuroobiga, mille ta olevat kloostrist lahkudes kaasa võtnud. Nende hoidmise viisi järgi olevat Prokopi eluajal saadud teada vilja-aastat – kui nende vars oli ülespoole, olevat saak olnud hea, kui aga allapoole, hoiatas see ikalduse eest.
Austamine
Prokopile on pühitsetud mitmed õigeusu kirikud Saksamaal. Näiteks Lübecki Püha Katariina kiriku külgkabel Strobukeskapelle, mida kasutab Lübecki õigeusu kogudus, ja Hamburg-Stellingeni Püha Prokopiuse õigeusu kirik.
Edise vald
Edise vald (saksa keeles Etz) oli vald Virumaal Jõhvi kihelkonnas. Vald eksisteeris 1866–1892 ja siis liideti Edise vald Jõhvi vallaga.
Valla alal asus Edise mõis.
Gewehr 98
Gewehr 98 (lühendatult G98, Gew 98 või M98) on käsilukustusega Saksa vintpüss, mida tootis Mauser. Relval on viielasuline relvasisene salv, mida laetakse 5-padruniliste klambritega. Gewehr 98 oli Saksa sõjaväe teenistusrelv aastatel 1898–1935, kui see asendati relvaga Kar 98k, mis on ehituselt sarnane, aga lühem. Gewehr 98 mehhanism koos padrunitega 7.92×57 mm Mauser kombineerisid endas edukalt mitmeid uuenduslikke relvaehitusdetaile, mida varsti hakati kasutama ka mujal, k.a Suurbritannias, Ameerika Ühendriikides ja Jaapanis. Gewehr 98 asendas teenistusrelvana vanema vintpüssi Gewehr 1888. Seda relva kasutati esimest korda lahingus Hiinas rusikavõitlejate mässu ajal ning see oli hiljem Saksamaa standardpüss esimeses maailmasõjas. Relva Gewehr 98 kasutati ka Osmanite riigis ja Hispaanias.
Maltsvetlased
Maltsvetlased oli prohvet Maltsveti (Juhan Leinberg) usuliikumise järgijad.
Vastuolud vennastekogudustega viisid 1858. aastal poliitilises kihutustöös süüdistatud Leinbergi arreteerimiseni. 1859. aastal Leinberg vabastati, sest tema usulised vaated leiti pühakirja ja luteri usu tõekspidamistega kooskõlas olevat. Leinberg määrati adrakohtuniku v. Tritthoffi ja pastor Eduard Ahrensi erilise valve alla vallakooliõpetajaks Kuusallu, kus ta konflikt luteriusu peavoolulistega jätkus. Lenbergi karismaatiline stiil ning konflikt võimudega, kes rahva silmis temast jagu saada ei suutnud, leidsid tema sõnumile palju poolehoidjaid. 1860. aastaks oli tema jüngritest Kuusalu kihelkonnas ja Järvamaal tekkinud 300 meelt parandanud perekonnast koosnenud maltsvetlaste sekt.
1860. aastal sündis nüüd juba prohvet Maltsvetina tuntud Leinbergil mõte oma poolehoidjatega Krimmi sõja järel Türki lahkunud tatarlastest Krimmis vabanenud maadele välja rännata. Sama aasta oktoobris kuulutas Rannamõisa naisprohvet Miina Reining suure hulga maltsvetlaste ees, et jumal on saatnud prohvet Maltsveti tema rahvast tõotatud maale viima. Mõisnikevastane apokalüptiline kuulutus levis kulutulena. 1861. jaanuaris andis keiser maltsvetlaste saadikutele loa Krimmi ümber asuda ning juba veebruaris sõitis Leinberg oma vennapoja Gustav Maltsiga maakuulajatena Perekoppi. Prohvet ise jäi Krimmi paigale, kuid tema vennapoeg naasis Eestisse ümberasujate järele.
Samal ajal oli mitusada innukamat maltsvetlast kogunenud Tallinna lähistele Lasnamäele laagrisse "valget laeva" ootama, mis nad Krimmi oleks pidanud viima, kuni 1861. aasta juunis politsei nad laiali ajas.
1861. aasta novembris osalesid maltsvetlased talupoegade vastuhakkudes Albus ja Ahulas.
1862. aasta kevadel jõudsid 700 maltsvetlast Krimmi, kuid pettusid tõotatud maas. Ka Juhan Leinbergi enda usuline ind oli selleks ajaks vaibunud. Ta hoidis ennast järgijatest eemale ning hakkas jälle äriga tegelema. 1865. aastal naasis ta perekonna juurde Eestisse.
Türi valla ja Türi tehnika- ja maamajanduskooli muuseum
Türi valla ja Türi tehnika- ja maamajanduskooli muuseum (ka: ) on Türi vallas Särevere külas asuv muuseum, mis muu hulgas tutvustab Türi tehnika- ja maamajanduskooli ajalugu.
Muuseum asub endise Särevere mõisa härrastemajas, mis ehitati 1850–1860.
Muuseum avati 1988. aastal.
Singali keel
Singali keel (varasemad nimetused ka sinhali või singaleesi) on indoiraani keelte seas singali-maldiivi keelte hulka kuuluv keel.
Singali keele kõnelejaid on umbes 15 miljonit, peamiselt Sri Lankal.
Singali kirjakeel kasutab oma, singali tähestikku.
Maksimilian Andronnikov
pisi|260px|Maksimilian Andronnikov (2023)
Maksimilian Aleksandrovitš Andronnikov (vene keeles Максимилиан Александрович Андронников; sündinud 19. märtsil 1974 Sotšis) on vene poliitiline aktivist ja sõjalise rühmituse liige. Sõjaväeline varjunimi Tsezar.
Enda sõnul on ta pedagoogiharidusega ja töötanud treenerina Peterburis.
Pärast Venemaa täieulatusliku sissetungi algust Ukrainasse (veebruaris 2022) sõitis ta suvel Ukrainasse ja astus seal vabatahtlikest koosneva sõjaväelise formeeringu Vene Vabaduse Leegion liikmeks, mis sõdib Ukraina relvajõudude poolel. Hiljem sai tast leegioni komandöri asetäitja suhtluses meediaga.
2023. aasta mais osales Andronnikov Vene Vabaduse Leegioni koosseisus sissetungil Venemaale Belgorodi oblastisse.
Berit Kaschan
2013. aastal kaitses Kaschan Tallinna Ülikoolis magistritöö "Naiskogemuse kujutus ja parandav jutustamine Nora Ikstena ja Aino Perviku romaanide näitel" (juhendajad Tiina Ann Kirss, Ave Mattheus), mis keskendus lugude jutustamise ja müütide psüühikat tasakaalustavale toimele.
Ta on töötanud kuraatori ja muuseumipedagoogina A. H. Tammsaare muuseumis Tallinnas, tegevtoimetajana Tallinna Ülikooli kirjastuses ja Eesti Instituudis eesti kirjandust tutvustava ingliskeelse ajakirja Estonian Literary Magazine (ELM) toimetajana.
Kaschani luuletused kogumikust "Hommikune vahetus" jõudsid 2020 aastal ka soomekeelsele Eesti Luulekaardile Viron runokartta 2020.
Rosemarie Nitribitt
Rosemarie Nitribitt (õieti Maria Rosalia Auguste Nitribitt ; 1. veebruar 1933 Düsseldorf – 29. oktoober 1957 Frankfurt) oli saksa prostituut, kelle mõrv põhjustas Saksamaal skandaali, sest tema klientide hulgas oli tuntud avaliku elu tegelasi. Mõrv on andnud ainest romaanile, kolmele filmile ja muusikalile. Mõrva põhiliseks kahtlusaluseks oli Nitribitti sõber ärimees Heinz Pohlmann, kuid 1960. aastal Pohlmann vabastati tõendite puudumise tõttu ning mõrv on siiani lahenduseta.
Politsei hinnangul võis Nitribitti sissetulek 1956. aastal olla 80 000 marka (tollal maksis ühepereelamu 25 000 – 30 000 marka).
Nitribitt maeti Düsseldorfi Nordfriedhofi surnuaiale. Tema pead säilitati aga tõendusmatejalina ja hoiti pikka aega alles Frankfurdi kriminalistikamuuseumis (Kriminalmuseum). See maeti alles 2008. aastal.
Jaanus Plaat
Jaanus Plaat (sündinud 16. augustil 1967 Rakveres) on eesti etnoloog ja usundiajaloolane.
Elulugu
Lõpetas 1985 Rakvere Õhtukeskkooli, 1992 Tartu Ülikooli filosoofiateaduskonna ajaloo osakonna, 1992–1994 samas magistrant ja 1994–2000 doktorant. Täiendas end 1993–1994 USA-s Kentucky Ülikoolis kultuuriantropoloogias ning 1995–1996 Uus-Meremaal Victoria Ülikoolis Wellingtonis, filosoofiamagister (etnoloogia, 1994, TÜ), väitekiri "Usuliikumised Lääne- ja Saaremaal 1875–1905", Ph.D. (etnoloogia, 2001, TÜ), väitekiri "Usuliikumised, kirikud ja vabakogudused Lääne- ja Hiiumaal: usuühenduste muutumisprotsessid 18. sajandi keskpaigast kuni 20. sajandi lõpuni" (Tartu 2001).
Oli 1992–1993 Eesti Rahva Muuseum (ERM) teadur ja 1995–2005 direktor, ühtlasi 1995–2004 TÜ ajaloo osakonna etnoloogia õppetooli lektor, 2006 TLÜ Eesti NSV TA Ajaloo Instituudi projektijuht, 2006– Eesti Kunstiakadeemia professor. Plaadil on kaks last - poeg Kaspar ja tütar Elsa Liine Maria.